**Неке туралы**

***“Сонда шәкірттері: — Егер еркектің әйелінің алдындағы міндеті осындай болса, онда үйленбеген артық, — деді.”***

***Матай 19:10***

Швейцарияның Берн қаласының тұрғындары хайуанаттар бағында аюларды тамашалағанды ұнатады. Сол хайуанаттар бағында қоңыр аюлар бар екі шұңқыр бар екен. Ол шұңқырлардың әрқайсысында бір еркек аю мен бір ұрғашы аю бар еді. Бірде Джон Филлипс сол жерде болған бір әңгімен бөліседі. Ол былай деп жазады: «Бір күні мен жоғарыдан бақылап отырғанымда, еркек аю ағашқа өрмелеп, қабырғаның үстінен екінші шұңқырға қарай алатындай шығып, арғы беттегі ұрғашыға сағынышпен қарап, ернін бүгіп, мұңды дыбыстарды шығарғанын көрдім. Осы уақытта екінші еркек аю керісінше бірінші аюдың жұбайына қабырғадан мұңайып қарап тұрды».

Ол жақын жерде тұрған хайуанаттар бағының жұмысшысына: «Бұл екі жұп бір-біріне сәйкес келмейтін сияқты. Неге серіктестерін ауыстырмасқа?” – деді. Жұмысшы: «Мен мұны ай сайын жасаймын, бірақ бұл көмектеспейді», - деп жауап берді.

Серіктес ауыстыратындар жалғыз аюлар емес, адамдар да солай істейді, бірақ аюлар адам емес, адамдар аю емес. Алғашқы адам Адам атамызды Құдай ақыл, қарым-қатынас және ойлау қабілетімен жаратты. Кейбіреулер: “Иә, бірақ жануарларда да бұл қабілеттің бәрі бар ғой” деп айтуы мүмкін, бірақ оларды адамдардан ерекшелендіретін нәрсе – адалдық кепілін қамтитын неке міндеттемесі.

Екі аюдың үйлену тойын өткізу тек шоу үшін болар еді. Бірақ соңғы күндері аюларды көруге келетіндердің өздерінің үйлену тойлары азайып бара жатқан сияқты. Неке, жалпы, бұрынғыдай кең таралған нәрсе емес. Соңғы күндері бүкіл неке институты бұзылып, қараусыз қалды. Көп адамдар қазір жай ғана бірге өмір сүріп: “Мен бұл қарым қатынастан өзіме керегімді аламын, ешқандай міндеттемелер керек емес!” деп ойлайды. Неліктен бүгінде көп адамдар ұзақ мерзімді некеге тұрудан тартынуда?